**SR ALCALDE-PRESIDENTE DO CONCELLO DE XERMADE**

**Don Antonio Riveira Requeijo**, voceiro do **grupo municipal do Partido Popular de Xermade**, ao abeiro da lexislación vixentee apra que sexa sometida a consideración no vindeiro pleno do Concello de Xermade presenta a seguinte

**MOCIÓN**

O 10 de novembro de 2.016 iniciouse, por providencia daalcaldía do Concello de Xermade, o expediente de contratación da obra Dotación de mobiliario en parques infantís en Burgás, Cazás e e Momán, mediante contrato menor, por importe de 6.000 euros, impostos incluídos. Invitando a varias empresas a participar na licitación presentando oferta no prazo de tres días naturais.

O proxecto incluía suministro e instalación de conxunto de xogos infantís para parque de Momán formado por un columpio, balancín, casiña de xogos, plataforma con tobogán e paneis, coa súa instalación sobre solo duro e anclaxe dos elementos con dados de formigón. Non se inclúe solo de caucho, nin cerre perimetral, nin outras medidas de seguridade imprescindibles para un parque infantil .

No proxecto xa se manexan prezosinferiores ós de mercado para os elementos requiridos e no parque infantil foron colocados elementos de inferior calidade ós requiridos no proxecto, non cumprindo as bases da contratación, pois a oferta da empresa adxudicataria non recollía os elementos das características que se mencionaban no proxecto.

A execución das obras deixaron ver deficiencias que supoñen un risco para os nenos que utilicen o parque, non gardando distancias de seguridade, deixando á vista remates nos que se poden accidentar os menores, solo irregular sen caucho, sen cerre perimetral; en definitiva con alta perigosidade á hora de disfrutar dos xogos.

Sendo conscientes da necesidade de un parque infantil para os pequenos de Momán é visitantes, pero con garantía de seguridade e calidade dos elementos a instalar e tendo en conta que o Concello de Xermade vai recibir do plan único da Deputación provincial unha cantidade de 284.930,36 euros, o grupo municipal do Partido Popular solicita do pleno da corporación o seguinte

**ACORDO**

 **Que o Concello de Xermade realice de forma inmediata un parque infantil en Momán, cos elementos de características acordes á poboación existente e con medidas básicas de seguridade.**

En Xermade a 7 de abril de 2.017

Asdo.: Antonio Riveira Requeijo